
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 45
din 26 februarie 2015
privind aprobarea Convenţiei dintre Municipiul Sighişoara 

şi I.S.U. “Horea” al Judeţului Mureş

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului în calitate de iniţiator, înregistrat cu nr. 2.049/28.01.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere adresa nr. 3.610.637/11.12.2014, înregistrată la Municipiul Sighişoara cu nr. 27.207/16.12.2014, şi adresa nr. 3.804.690/27.01.2015, înregistrată la Municipiul Sighişoara cu nr. 2.036/27.01.2015, prin care I.S.U. ”Horea” al Judeţului Mureş a solicitat sprijinul cu o cantitate de 200 l carburant/lună pentru intervenţii în situaţii de urgenţă ale Detaşamentului de Pompieri Sighişoara, respectiv fundamentează solicitarea, cu referiri concrete la intervenţiile de urgenţă şi consumul de carburant din anul 2014 în municipiul Sighişoara; 
Luând în considerare numărul mare de intervenţii pe teritoriul Municipiului Sighişoara pentru stingerea incendiilor, pentru intervenţiile SMURD, precum şi pentru alte intervenţii în situaţii de urgenţă;  
Dată fiind oportunitatea încheierii unei astfel de colaborări cu această instituţie, materializată prin încheierea unei convenţii în acest sens;
Ţinând cont de prevederile Legii nr. 273/2006, privind finanţele publice locale,  cu modificările şi completările ulterioare;

Având în vedere Raportul de specialitate al Compartimentului protecţie civilă, PSI, înregistrat cu nr. 2050/28.01.2015, prin care se propune încheierea unei Convenţii între Municipiului Sighişoara şi I.S.U. ”Horea”, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În baza art. 36 alin. (1) şi alin. (2) lit. “d” şi “e”, alin. (6) lit. ”a” pct. 8 şi 19, alin. (7) lit. “a” şi alin. (9), art. 45 alin. (2)  lit. “f”  şi a art. 115 alin. (1) lit. “b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E :
Art. 1. Se aprobă încheierea Convenţiei între Municipiul Sighişoara şi l.S.U. "Horea" al Judeţului Mureş, conform anexei, care face parte integrantă din prezenta hotărâre.

Art. 2. Se mandatează Viceprimarul Municipiului Sighişoara, care potrivit dispoziţiilor legale exercită de drept atribuţiile primarului, cu semnarea Convenţiei dintre Municipiul Sighişoara şi l.S.U. "Horea" al Judeţului Mureş.
Art. 3. Cu ducerea la indeplinire a prevederilor prezentei hotărâri se imputeniceşte Instituţia Primarului Municipiului Sighişoara, Viceprimarul Municipiului Sighişoara, Direcţia Economică, Serviciul Investiţii - urmărire contracte, monitorizare servicii de utilităţi publice, Biroul Logistic şi aprovizionare tehnico - materială, Compartimentul protecţie civilă, PSI şi l.S.U. "Horea" al Judeţului Mureş, precum şi Detaşamentul de Pompieri Sighişoara. 

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;
  1 ex. Serviciul Investiţii - urmărire contracte, monitorizare servicii de utilităţi publice;

  1 ex. Direcţia Economică; 
  1 ex. Biroul Logistic şi aprovizionare tehnico – materială;

  1 ex. Compartimentul protecţie civilă, PSI;

  1 ex. l.S.U. "Horea" al Judeţului Mureş;

  1 ex. Detaşamentul de Pompieri Sighişoara.
12 ex. 
A.B./G.V.
